b'\n_START_ARTICLE_\nSveti trije kralji\n_START_PARAGRAPH_\nSveti trije kralji, tudi Trije modreci so bili neobi\xc4\x8dajni tujci, ki so po kr\xc5\xa1\xc4\x8danski zgodbi pri\xc5\xa1li od dale\xc4\x8d, da bi se poklonili novorojencu Jezusu. Imenovali so se Bolte\xc5\xbear, Miha (Melhior) in Ga\xc5\xa1per._NEWLINE_Po Matejevem evangeliju so modreci pri\xc5\xa1li iz vzhoda v Jeruzalem, da bi se poklonili Jezusu. Spremljala jih je zvezda repatica, betlehemska zvezda. V Jeruzalemu jih je sprejel kralj Herod, ki je \xc5\xbeelel da bi mu povedali, kje se bo Jezus rodil, da bi ga lahko ubil. Ko so Jezusa na\xc5\xa1li, so mu darovali tri darove: sveto kadilo (kot Bogu), zlato (kot kralju) in plemenito miro (kot \xc4\x8dloveku). Nato jim je Bog ukazal, naj se ne vra\xc4\x8dajo k Herodu in se vrnejo v svojo de\xc5\xbeelo po drugi poti. _NEWLINE_Trije kralji so bili predstavniki poganskih narodov, ki jih je Bog poklical v svoje kraljestvo tako, da jim je povedal za rojstvo Odre\xc5\xa1enika._NEWLINE_Po smrti treh kraljev so njihove relikvije odnesli v Konstantinopel, po tem ko jih je na\xc5\xa1la sveta Helena. Od tam so kasneje prestavljene v Milano in kon\xc4\x8dno v K\xc3\xb6ln v najlep\xc5\xa1o nem\xc5\xa1ko stolnico, kjer so \xc5\xa1e danes. _NEWLINE_Miha je za\xc5\xa1\xc4\x8ditnik popotnikov in Svetega dneva mladih, Bolte\xc5\xbear bolnih za epilepsijo. Praznik  slavijo 6. januarja in je zapovedan kr\xc5\xa1\xc4\x8danski praznik. S tem praznikom se kon\xc4\x8dujejo bo\xc5\xbei\xc4\x8dni obi\xc4\x8daji.'